02.07.2013 u 17:19

britanski novinar o problemu povezivanja hrvatskog teritorija The Economist: Dubrovnik ostao usamljeni dodatak proširenju EU

Kad je Hrvatska postala 28. članica Europske unije, jedan njezin dio ostao je praktično odsječen teritorij. Naime u svom najjužnijem dijelu uski pojas obale je fizički odvojen od ostatka zemlje i Europske unije, dijelom obalnog pojasa Bosne i Hercegovine. Bez kopnene veze u južnoj hrvatskoj esklavi, gdje se nalazi se i srednjovjekovni Dubrovnik, dio UNESCO-ve svjetske baštine, stanovništvo se oslanja tek na pomorsku vezu, jedinu alternativu povezivanja s ostatkom zemlje, piše danas britanski „The Economist“. S obzirom na situaciju na graničnim prijelazima danas i jučer, a u svezi dugih čekanja za kamione i transportna vozila, nisu daleko od istine.

komentara 1

The Economist dalje objašnjava detaljno kako i zašto je Dubrovačka republika prodala teritorij Neuma te kako do uvođenja striktnih pravila Europske unije na granicama nije bilo puno problema, no stroga europska pravila „sigurno će utjecati na turizam kao i na trgovinu“.

Hrvatska se nada da će svoj razdvojeni teritorij povezati mostom, piše The Economist, te navodi kako su radovi na izgradnji počeli 2007., a zaustavljeni su 2012 ostavivši vrlo malo fizičkih tragova gradnje. Također navode i protivljenje Bosne i Hercegovine koja se poziva kako će ostati bez koridora na otvoreno more. Novinar navodi kako je Europska komisija razmatrala različita rješenja ovog problema te je zaključila kako je Pelješki most najpraktičnija opcija. Hrvatska nije postigla svoj cilj da do ulaska u EU ima kvalitetno rješenje povezivanja svog teritorija. U međuvremenu prošireni su i nanovo izgrađeni granični prijelazi sa BIH i potpisani sporazumi sa BIH, a Dubrovnik za sad ostaje samo usamljeni dodatak proširenju Europske unije, zaključuje se u članku.

K.Fiorović



